**Մենինգիզմը** կլինիկական համախտանիշ է, որի ժամանակ դիտվող ախտանիշերից են պարանոցի մկանների կարկամվածությունը (ծոծրակային կարկամվածություն), լուսավախությունը (ֆոտոֆոբիա) և գլխացավը։ Այն վկայում է ուղեղապատյանների գրգռման մասին, որոնք կարող են պատահել, օրինակ, մենինգիտի, ենթաոստայնային արյունազեղումների և այլ հիվանդությունների դեպքում։ *"Մենինգիզմ"* եզրույթն օգտագործվում է այն դեպքում, երբ նկարագրված ախտանիշերը պայմանավորված չեն ուղեղապատյանների բորբոքումով․ այն հաճախ է պատահում երեխաների մոտ տարբեր, սուր ընթացքով հիվանդությունների ժամանակ։ Այս դեպքում դիտվող այլ նշաններից են Կեռնիգի ախտանիշը և Բրուձինսկու թվով երեք ախտանիշերը.

Նշաններ և ախտանիշներ
--------------------

Մենինգիզմի մասին վկայող հիմնական ախտանիշներն են *ծոծրակային կարկամվածությունը*, *Կեռնիկի ախտանիշը* և *Բրուձինսկու ախտանիշը*։ Այս նշանները չունեն բարձր զգայունություն․ մենինգիտի դեպքում չափահաս անձանց մոտ ծոծրակային կարկամվածությունը առկա է 30% դեպքերում, իսկ Կեռնիգի կամ Բրուձինսկու ախտանիշները կարելի նկատել միայն 5% դեպքերում։

### Ծոծրակային կարկամվածություն

Ծոծրակային կարկամվածությունը դա պարանոցը դեպի առաջ ծալելու անկարողությունն է՝ պարանոցային մկանների բարձր լարվածության պատճառով։ Եթե պարանոցի ծալումը ցավոտ է, սակայն հնարավոր է կատարել ամբողջ ծավալով, ապ դա չի գնահատվում որպես ծոծրակային կարկամվածություն։[*փա՞ստ*]

### Կեռնիգի ախտանիշ

Կեռնիգի ախտանիշը դրական է համարվում, երբ ստորին վերջույթը կոնք-ազդրային և ծնկան հոդերում 90 աստիճան անկյան տակ ծալված դիրքով փորձում են կատարել տարածում ծնկահոդում, սակայն դա լինում է շատ ցավոտ՝ մկանային դիմադրության պատճառով։ Սա վկայում է, օրինակ, ենթաոստայնային արյունազեղման կամ մենինգիտի առկայության մասին։

### Բրուձինսկու ախտանիշ

Հիմնական հոդված՝ Բրուձինսկու ախտանիշ
Յոզեֆ Բրուձինսկին (լեհ.՝  Józef Brudziński, 1874–1917, լեհ մանկաբույժ) առանձնացրել է մի քանի մենինգեալ նշաններ։ Ամենահաճախ օգտագործվող նշանը երբեմն անվանում են Բրուձինսկու վերին կամ պարանոցային ախտանիշ, որի դեպքում հիվանդի պառկած դիրքում պարանոցը դեպի առաջ հարկադրաբար ծալելիս նկատվում է ստորին վերջույթների ակամա ծալում և սեղմում որովայնին։

Բրուձինսկու մյուս ախտանիշներից են.

* Բրուձինսկու միջին կամ ցայլային ախտանիշը, որի դեպքում ցայլային համաճոնի շրջանում ճնշում գործադրելիս կարելի է տեսնել ակամա սրունքների զատում և ծալում կոնք-ազդրային և ծնկան հոդերում։
* Բրուձինսկու ստորին ախտանիշ կամ Բրուձինսկու ռեֆլեքս, որի դեպքում մի ստորին վերջույթը հարկադրաբար ծալելու և որովայնին սեղմելու դեպքում նկատվում է մյուս ստորին վերջույթի ակամա ծալում և սեղմում որովայնին, իսկ ծալված վերջույթի ուղղման դեպքում մյուս վերջույթը ևս ուղղվում է։
* Այտային նշան, երբ այտոսկրից մի փոքր ներքև սեղմելու դեպքում բարձրացնում է բազուկները և ծալում արմնկահոդերը։

Տես նաև
-------

* Մենինգիտ
* Մենինգոէնցեֆալիտ

Ծանոթագրություններ
------------------

1. ↑  WikiSkripta (չեխերեն) — 2008. — ISSN 1804-6517
2. ↑  ICD9Data.com - Diagnosis Codes, Meningismus
3. 1 2  Thomas KE, Hasbun R, Jekel J, Quagliarello VJ (2002)։ «The diagnostic accuracy of Kernig's sign, Brudzinski's sign, and nuchal rigidity in adults with suspected meningitis»։ *Clin. Infect. Dis.* **35** (1): 46–52։ PMID 12060874։ doi:10.1086/340979
4. ↑  Kernig VM (1882)։ «Ein Krankheitssymptom der acuten Meningitis»։ *St Petersb Med Wochensch* **7**: 398
5. ↑  O'Connor, Simon; Talley, Nicholas Joseph (2001)։ *Clinical Examination: A Systematic Guide to Physical Diagnosis*։ Cambridge, MA: Blackwell Publishers։ էջ 363։ ISBN 0-632-05971-0
6. ↑  Brudzinski J (1909)։ «Un signe nouveau sur les membres inférieurs dans les méningites chez les enfants (signe de la nuque)»։ *Arch Med Enf* **12**: 745–52
7. ↑  doctor/2299 at WhoNamedIt
8. 1 2  Brudzinski J (1916)։ «Über neue Symptome von Gehirnhautentzündung und -reizung bei Kindern, insbesondere bei tuberkulösen»։ *Berl Klin Wochensch* **53**: 686–90
9. ↑  Brudzinski J (1908)։ «Über die kontralateralen Reflexe an den unteren Extremitäten bei Kindern»։ *Wien Klin Wochensch* **8**: 255–61


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՄԴ-9 · ՀՄԴ-10 · NCI Thesaurus  |
|  |
| Բառարաններ և հանրագիտարաններ | Մեծ կատալոնական · MESH ID |
|  |
| Չափորոշչային վերահսկողություն | Microsoft: 2780963733 |

 |